பெண்களுக்கு வழக்கமாகச் சுரக்கும் `ஈஸ்ட்ரோஜென் 'மற்றும் `புரொஜெஸ்ட்ரோன்' ஆகிய ஹார்மோன்கள் குறைவாகச் சுரப்பதாலும், `ஆன்ட்ரோஜென்' ஹார்மோன் அதிகமாகச் சுரப்பதாலும்தான் பெண்களின் சினைப்பையில் சிறு சிறு நீர்க்கட்டிகள் உண்டாகின்றன. `ஆன்ட்ரோஜென்' ஹார்மோன் ஆண்களுக்கு சுரக்கக்கூடியது. இதன் காரணமாக முகம், உடல், வயிறு ஆகிய இடங்களில் அதிக அளவில் முடி வளரும். தலைமுடி உதிர்தல் ,பருக்கள், மன அழுத்தம், கருத்தரிக்காமை, கருத்தரித்தலில் தாமதம், முறையற்ற மாதவிடாய், மாதவிடாய் வராமல் இருப்பது, உடல் எடை அதிகரிப்பது, களைப்பு, உடலுறவில் நாட்டமின்மை ஆகிய பிரச்னைகள் ஏற்படும்.